শওকত ওসমান (ইংরেজি: Shawkat Osman; (১৯১৭-০১-০২)২ জানুয়ারি ১৯১৭–মে ১৪, ১৯৯৮(১৯৯৮-০৫-১৪)) বাংলাদেশের একজন চিন্তক, লেখক ও কথাসাহিত্যিক। তাঁর পৈতৃক নাম শেখ আজিজুর রহমান।[১] নাটক, গল্প, উপন্যাস, প্রবন্ধ, রম্যরচনা, রাজনৈতিক লেখা, শিশু-কিশোর সাহিত্য সর্বত্র তিনি উল্লেখযোগ্য অবদান রেখে গেছেন। মুক্তিযুদ্ধ ও ধর্মনিরপেক্ষতার পক্ষে তিনি ছিলেন এক উচ্চকিত কণ্ঠের অধিকারী।[২] ক্রীতদাসের হাসি তাঁর একটি জনপ্রিয় ঐতিহাসিক উপন্যাস। বাংলাদেশের সাহিত্য, সংস্কৃতি ও মুক্তবুদ্ধির আন্দোলনে জীবনব্যাপী অবদানের স্বীকৃতি স্বরূপ তিনি একুশে পদক, বাংলা একাডেমি পুরস্কার ও স্বাধীনতা দিবস পুরস্কার - এই তিনটিতেই ভূষিত হয়েছিলেন।